Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: személyhajókra vonatkozó biztonsági követelményekrõl szóló 12/2002. (II. 7.) KöViM rendelet), és
Paragraph Index: 1158

3. 15.01. cikk 4. pont – Általános rendelkezések: A csökkent mozgásképességû személyek általi használatra biztosított területek A csökkent mozgásképességû személyek általi használatra szánt terület a legegyszerûbb esetben a bejárat környékétõl a vészhelyzet esetén kiürítendõ területig terjed. Ennek tartalmaznia kell az alábbiakat: – az a hely, ahol az életmentõ felszereléseket tárolják vagy vészhelyzetben kiadják, – ülések, – megfelelõen átalakított mosdók (az útmutató 10. pontja), és – összekötõ folyosók. Az ülések számának legalább el kell érnie a fedélzeten egyszerre tartózkodó csökkent mozgásképességû személyek szokásos – huzamosabb ideje kialakult – hozzávetõleges létszámát. Ezt a számot a hajótulajdonosnak a tapasztalatok alapján kell megállapítania, mivel ez meghaladja az illetékes hatóságok ismereteit. Kabinos hajók esetén a csökkent mozgásképességû személyek által használt utaskabinok összekötõ folyosóit is figyelembe kell venni. Az ilyen jellegû kabinok számát a hajótulajdonosnak az ülések számához hasonlóan kell megállapítania. A kabinok különleges elrendezésére nézve, az ajtók szélességének kivételével nem vonatkoznak elõírások. A tulajdonos köteles gondoskodni minden további szükséges kialakításról. A második mondat megegyezik a 24.04. cikk 4. pontjával, a csökkent mozgásképességû személyekre vonatkozó különleges biztonsági elõírások figyelembevételével. Ezért hasonló módon kell alkalmazni. Amennyiben az ajánlások alternatív intézkedéseket írnak elõ, ezek elsõsorban szervezési jellegû intézkedések lehetnek.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes